Els períodes per presentar sol·licituds són els següents:.
Del 12 de juny a l'1 de juliol del 2020, ambdós inclosos, per a les accions incloses al projecte
d'internacionalització que es realitzin entre l'1 de novembre del 2019 i el 30 de juny del 2020, ambdós inclosos.
De l'1 al 15 d'octubre del 2020, ambdós inclosos, per a les accions incloses en el projecte d'internacionalització
que es realitzin entre l'1 de juliol i el 31 de desembre del 2020, ambdós inclosos.
El formulari autoritza a l'Institut Català de les Empreses Culturals a consultar d'ofici les dades establertes en el punt 7 de les Bases generals reguladores.
El projecte d'activitat que estableix la base general 7 ha de tenir el contingut següent:
a) Antecedents de l'activitat internacional del sol·licitant, amb indicació de les accions internacionals realitzades
en els 18 mesos anteriors a la presentació de la sol·licitud, i capacitat de contractació internacional i de projecció exterior.
b) Objectius del pla d'internacionalització, amb especial atenció a la relació d'aquest pla amb l'estratègia global
c) Relació dels productes o de les produccions a exportar, amb indicació de les seves productores i repercussió
econòmica a Catalunya i volum de contractació que puguin generar.
d) Explicació de la contribució del projecte d'internacionalització a la difusió del patrimoni cultural o a la
projecció de la cultura cinematogràfica catalana.
e) Relació de les fires o dels mercats audiovisuals als quals es preveu assistir.
f) Relació dels clients i dels possibles compradors (empreses i mitjans) als quals va adreçat el pla
g) Detall de les accions en mitjans de comunicació internacionals.
h) Volum de facturació internacional i percentatge que representa respecte al total, i impacte econòmic al
territori, segons proveïdors previstos en producció d'audiovisuals.
Aquesta informació s'ha de referir a la
previsió de l'any en curs, així com dels darrers tres anys.
Per poder optar a les subvencions, s'han de complir, a banda dels requisits que estableix la base general 3,
els requisits i les condicions següents:
a) El període subvencionable s'estableix a la convocatòria corresponent.
Un mateix sol·licitant es pot acollir a
diverses convocatòries d'un mateix any.
b) Les accions que es duguin a terme en el marc del projecte d'internacionalització s'han de fer fora de
c) No poden formar part del projecte d'internacionalització els projectes audiovisuals que hagin rebut subvenció
per al desenvolupament de projectes audiovisuals o que hagin rebut un ajut, en les modalitats d'aportacions
reintegrables i subvencions, per al desenvolupament de paquets de projectes audiovisuals.
d) S'han de mantenir les condicions de treball pertinents del personal laboral, d'acord amb la normativa laboral
Són únicament subvencionables les despeses següents per a un màxim de dos persones:
a) Les despeses de transport (en cap cas no s'accepten els bitllets de classes preferents).
En el cas de desplaçaments en cotxe es compta el quilometratge a 0,30 euros i s'hi afegeixen els peatges.
El combustible està inclòs en el preu del quilometratge.
També es pot incloure el lloguer de vehicles.
En aquest cas tan sols s'accepta la despesa de la factura del lloguer (no s'accepten despeses ni de peatges ni de combustible)
b) Les despeses d'allotjament (l'import subvencionable no pot superar els 130,00 euros per persona i nit).
c) Despeses del cost de les acreditacions dels festivals, fires o mercats internacionals.
d) Despeses derivades de la contractació de les projeccions de mercat (screenings) (l'import subvencionable no
pot superar els 800 € totals en aquesta partida).
No són subvencionables les despeses corresponents a:
c) despeses de muntatge i producció d'estands
d) despeses de màrqueting i material promocional
e) despeses de publicitat i premsa.
f) despeses relacionades amb la presentació d'obres audiovisuals seleccionades en festivals audiovisuals.
g) despeses relacionades amb activitats de caràcter acadèmic i/o de formació.
La subvenció cobreix com a màxim el 50% del cost total del projecte, fins a un màxim de 5.000,00 euros,
sempre que, acumulat amb altres ajuts de minimis de qualsevol administració pública atorgats durant l'exercici
fiscal corrent i els dos anteriors, no superi els 200.000,00 euros.
S'entén per empresa de producció audiovisual independent aquella persona física o jurídica que compleix les condicions següents: té una personalitat jurídica diferent de la d'una empresa prestadora de serveis de comunicació audiovisual; no participa de manera directa o indirecta en més del 15% del capital social d'una o diverses empreses prestadores de serveis de comunicació audiovisual; el seu capital social no té una participació directa o indirecta superior al 15% per part d'una o diverses empreses prestadores de serveis de comunicació audiovisual, i, en els darrers tres exercicis fiscals, no ha facturat més del 90% del seu volum de facturació a una mateixa empresa prestadora de serveis de comunicació audiovisual.
S'entén per empresa distribuïdora independent l'empresa distribuïdora que no és objecte d'influència dominant, directa o indirecta, ni per part d'empreses d'estats no membres de la Unió Europea ni associats a l'Espai Econòmic Europeu, ni d'empreses prestadores de serveis de comunicació audiovisual, per raons de propietat, de participació financera o per les normes que en regeixen la presa de decisions.
S'entén que hi ha una influència dominant, directa o indirecta, d'una empresa quan aquesta compleix alguna de les condicions següents:
Les persones beneficiàries han de presentar la documentació justificativa, com a màxim, l'1 desembre de l'any de concessió de la subvenció a l'Àrea de Mercats de l'Institut Català de les Empreses Culturals.
La modalitat de justificació és la que determina la base general 16.2, que és el compte justificatiu amb aportació de justificants de despesa o el compte justificatiu simplificat.